12 Na Yehowa ka kyerɛɛ Abram sɛ: “Fi w’asaase so ne w’abusuafo mu ne w’agya fi kɔ asaase a mɛkyerɛ wo no so.+2 Mɛyɛ wo ɔman kɛse, na mehyira wo ama wo din ayɛ kɛse, na wobɛyɛ nhyira ama nkurɔfo.+3 Mehyira wɔn a wohyira wo, na mɛdome obiara a ɔdome wo,+ na ɔkwan biara so asaase so mmusua nyinaa nam wo so benya nhyira.”*+4 Ɛnna Abram kɔe sɛnea Yehowa ka kyerɛɛ no no, na Lot ne no kɔe. Bere a Abram fii Haran no, na wadi mfe 75.+5 Abram faa ne yere Sarai+ ne ne nuabarima ba Lot+ ne wɔn agyapade nyinaa+ ne nnipa* a wɔanya wɔ Haran, na wosiim de wɔn ani kyerɛɛ Kaanan asaase so.+ Bere a wokoduu Kaanan asaase so no,6 Abram faa asaase no so ara koduu Sekem,+ baabi a ɛbɛn More nnua akɛse no.+ Saa bere no, na Kaananfo wɔ asaase no so.7 Afei Yehowa yii ne ho adi kyerɛɛ Abram na ɔka kyerɛɛ no sɛ: “W’asefo*+ na mede asaase yi bɛma wɔn.”+ Enti osii afɔremuka wɔ hɔ maa Yehowa a oyii ne ho adi kyerɛɛ no no.8 Akyiri yi, otu fii hɔ kɔɔ Betel+ apuei fam bepɔw so, na osii ne ntamadan wɔ hɔ. Ná Betel wɔ ne benkum so na Ai+ nso wɔ ne nifa so. Osii afɔremuka maa Yehowa,+ na ofii ase bɔɔ Yehowa din frɛɛ no wɔ hɔ.+9 Afei Abram tui na ɔde n’ani kyerɛɛ Negeb;+ ɔkɔɔ so dii atutena.10 Ɔkɔm baa asaase no so, na Abram de n’ani kyerɛɛ Egypt sɛ ɔrekɔtena hɔ kakra,*+ efisɛ na ɔkɔm no ano yɛ den wɔ asaase no so.+11 Bere a wɔreyɛ adu Egypt no, ɔka kyerɛɛ ne yere Sarai sɛ: “Mesrɛ wo tie. Minim sɛ woyɛ ɔbea a wo ho yɛ fɛ.+12 Enti sɛ Egyptfo hu wo a, nea wɔbɛka ara ne sɛ, ‘Hwɛ, ne yere ni.’ Na wobekum me na wɔagyaw wo.13 Mesrɛ wo, ɛyɛ a ka sɛ woyɛ me nuabea, na asi me yiye, na wɔankum me.”*+14 Bere a Abram duu Egypt ara pɛ, Egyptfo no hui sɛ ɔbea no ho yɛ fɛ yiye.15 Farao mpanyimfo no nso huu no, na wɔkamfoo no kyerɛɛ Farao, enti wɔbɛfaa no kɔɔ Farao fi.16 Ɔbea no nti, Farao ne Abram dii no yiye, na onyaa nguan, anantwi, mfurum anini ne abere, nkoa ne mfenaa, ne yoma pii.+17 Afei Abram yere Sarai+ nti, Yehowa de nyarewa akɛse* baa Farao ne ne fifo so.18 Ɛnna Farao frɛɛ Abram kae sɛ: “Dɛn na woayɛ me yi? Dɛn nti na woanka ankyerɛ me sɛ ɔyɛ wo yere?19 Dɛn nti na wokae sɛ, ‘Ɔyɛ me nua’?+ Anka mereyɛ aware no. Hwɛ, wo yere ni, fa no kɔ!”20 Enti Farao de ahyɛde maa ne mmarima no ma wogyaa no kwan, na ɔde ne yere ne nea ɔwɔ nyinaa kɔe.+
twi_Latn